open-index/open-wikipedia-markdown huggingface dataset:
Carl Johan Lehne

**Carl Johan Lehne** (født 5. oktober 1927, død 30. september 2012) var ordfører i Lyngdal i fire år og varaordfører i to år. Han satt i Lyngdal kommunestyre i 32 år. Han var bilforhandler og overtok forretningen etter sin far. Den flyttet han fra sentrum av Lyngdal til Kvavik, hvor han også startet campingplass, bensinstasjon og kafé. Han hadde en rekke verv, blant annet var han styreleder for Lyngdalsheimen, leder for Lyngdal Høyre og for Lyngdal MA. Han var medlem av landsdelskomiteen for Agder og Rogaland og i styret for Farsunds Avis. Han var også sterkt engasjert i avholdssaken, og var med i styret for Blå Kors sitt hybelhjem i Vanse. 

## Kilder
* Hallgeir Oftedal: *Carl Johan Lehne (1927-2012)*. Minneord i Fædrelandsvennen Innsikt 8. oktober 2012 side 20
Music Norway

**Music Norway** er en norsk stiftelse som har til formål å legge til rette for eksporttiltak og internasjonal profilering av norsk musikk. Den ble etablert i 2012 som en fusjon de to tidligere organisasjonene Norsk Musikkinformasjon og Music Export Norway.

Stiftelsen mottar og forvalter midler fra Kulturdepartementet og Utenriksdepartementet, og skal vektlegge musikkbransjens behov. 

Sammen med Spellemannprisen opprettet de i 2016 eksportprisen, som senere endret navn til årets internasjonale suksess. Prisen deles ut for for å «løfte frem artister, låtskrivere og produsenter som har bragt norsk musikk ut over landegrensene, som fremmer norske suksesshistorier i utlandet, og som stimulerer en hel bransje til å satse internasjonalt». Prisvinner mottar en statuett samt 100.000 kroner som til å dele videre til «en person, en organisasjon eller et miljø som i stor grad har bidratt til å inspirere og stimulere musikkinteressen hos vinneren». Prisen ble delt ut første gang i 2016 for musikkåret 2015.

Music Norway ble tildelt FONOs Bjellesauprisen for 2018 for «deres målrettede og framgangsrike arbeid med å styrke norsk musikks posisjon internasjonalt». Music Norway mottar årlig et tilskudd på 17 millioner kroner.

## Referanser


## Eksterne lenker
*
Peter L. Rypdal

**Peter Larsson Rypdal** (født 10. februar 1909 i Tresfjord, Møre og Romsdal, død 9. januar 1988 samme sted) var en norsk felespiller/fiolinist og folkemusikkomponist. Han var inspirert av Sigbjørn Bernhoft Osa, og har mange etterkommere som spiller fiolin, som Liv Haldis Rypdal Kvernberg, Asle Hermod Rypdal, Jorun Marie Kvernberg og Ola Kvernberg.

Rypdal lærte felespill da han vokste opp hos morfaren, Jakob L. Kjersem (1862–1944), som var spellemann og regimentsmusiker. Han komponerte en rekke flotte folkemusikkslåtter, mange blir fremdeles spilt over hele landet, slik som to av brudemarsjene hans. I tillegg til folkemusikk hadde han en stor interesse for klassisk musikk, en interesse han delte med sin gode venn Henry Vike (1921-2013), som han også komponerte brudemarsjen "Eit sommarbryllaup" til. Sammen med andre musikkinteresserte venner var han med å starte et eget symfoniorkester i Tresfjord og Vestnes (1949-64), «Fellesorkesteret». Han hadde da allerede hatt en strykerkvartett i mange år, som var med og underholdt ved spesielle anledningeer, og var også med å stifte "Romsdal spelemannslag" i 1936.

Rypdal møtte Sigbjørn Bernhoft Osa flere ganger mens Osa turnerte området, og benyttet anledningen til å besøke Rypdal for å lære låtene hans, og Rypdal var ofte på repertoaret til Osa.

## Referanser
ACT Alliance

**ACT Alliance** er en internasjonal humanitær allianse av rundt 130 kristne trosbaserte organisasjoner. Alliansen samkjører nødhjelpsarbeid og jobber for utvikling og global rettferdighet. Medlemsorganisasjonene har et samlet årlig budsjett på rundt 1,5 milliarder dollar.

Den norske organisasjonen Kirkens Nødhjelp er medlem av alliansen.

## Referanser


## Eksterne lenker
* 
* Kirkens Nødhjelps hjemmeside
Hans Carl Knudtzon

**Hans Carl Knudtzon** (født 29. januar 1751 i Bredsted i det danske hertugdømmet Slesvig, død 16. desember 1823 i Trondhjem) var forretningsmann, borgermester i Trondhjem og stortingsmann i  én periode. Han var en av de mest betydningsfulle kjøpmenn i Trondhjem på slutten av 1700-tallet/begynnelsen av 1800-tallet.

## Liv og virke
Knudtzon var opprinnelig fra Bredsted i Slesvig, dagens Nordfriesland. Som ung utvandret han og slo seg ned i Trondhjem hvor han først arbeidet som agent for forretningsmannen Broder Lysholm. Etter Lysholms død i 1772 ledet han forretningene videre- inntil han overtok det hele i 1797. Firmaet ble senere hetende Hans Knudtzon & Co og drev omfattende handel på utlandet med egne skip. På det meste hadde det en flåte på mer enn 20 skip. Etter hans død ble firmaet videreført av sønnene Christian Knudtzon og Broder Lysholm Knudtzon og svigersønnen Lorentz Johannsen.

Knudtzon ble etter hvert medeier i Røros kobberverk, Trondhjems Skibsværft, byens sukkerraffineri og eier av Kvikne kobberverk i en periode. I årsskiftet 1813 - 1814 deltok han på Bankmøtet i Oslo som stiftet en privat låne og diskontokasse. 
Han hadde flere ledende posisjoner i lokalsamfunnet og var blant annet borgermester i Trondheim i 1802-06.

I 1814 var Knudtzon stortingsrepresentant fra Trondheim på det første overordentlige Storting  i 1814. Han var da medlem av deputasjonen som Stortinget sendte til Stockholm for å meddele kong Karl II at han var valgt til konge.
## Barn
*Jørgen von Cappelen Knudtzon  (1784 – 1854) 
*Christian Knudtzon (1787 – 1870)
*Broder Lysholm Knudtzon (1788 – 1864)
*Hans Carl Knudtzon  (1794 – 1821) 
## Utmerkelser

Knudtzon var medlem av Det Kongelige Norske Videnskabers Selskab, innehaver av Dannebrogordenen og  Nordstjerneordenen.

## Referanser



 

## Litteratur
* Hans Carl Knudtzon fra Norsk biografisk leksikon

## Eksterne lenker
* 
* 
*
Raimo Pärssinen

**Raimo Pärssinen** (født 1956) er en svensk politiker for Socialdemokraterna. Han var riksdagsmedlem i Sverige fra 1998 til 2018, samt erstatter i to perioder i 1992 og 1996. Han ble valgt inn i riksdagen for Gävleborgs läns valkrets på plass 23. Pärssinen har yrkesmessig bakgrunn som metallarbeider.

Pärssinen var medlem av Riksdagens overklagenemnd, og satt i arbeidsmarkedskomiteen, samt var vara i skattekomiteen.

## Referanser

 


## Eksterne lenker
*
Shinya Yamanaka

**Shinya Yamanaka** (japansk: 山中 伸弥, Yamanaka Shin'ya, født 1962) er en japansk lege og forsker som er kjent for sitt arbeid med stamceller.

Han er professor og instituttleder ved Universitetet i Kyoto og ledende forsker ved Gladstone Institutes som er tilknyttet University of California, San Francisco. Han er også president for International Society for Stamcell Research.

Han mottok Wolfprisen i medisin sammen med Rudolf Jaenisch i 2011 og Nobelprisen i fysiologi eller medisin sammen med John B. Gurdon i 2012. Yamanaka ble tildelt Nobelprisen for å ha funnet ut at modne celler kan omprogrammeres til stamceller.

## Karriere
Yamanaka avla medisinsk eksamen ved Universitetet i Kobe. Han spesialiserte seg som ortopedisk kirurg før han gikk over til forskning og avla Phd-graden ved Universitetet i Osaka i 1993.

## Viktige publikasjoner
Takahashi, K., Yamanaka, S. (2006): Induction of pluripotent stem cells from mouse embryonic and adult fibroblast cultures by defined factors. Cell 126:663-676.

## Referanser


## Eksterne lenker
*
Roza Güclü Hedin

**Roza Güclü Hedin** (født 1982) er en svensk sosiolog og politiker for Socialdemokraterna. Hun var riksdagsmedlem i Sverige i mandatperiodene 2010–2014 og 2014–2018 valgt inn i riksdagen for Dalarnas läns valkrets. I 2018–2022 møtte hun som statsrådserstatter.

Hedin vokste opp i Gottsunda i Uppsala, hvor hun tilbragte sine første ni år. Familien flyttet senere til Hedemora, og da hun var 14 år, til Falun. Hedins foreldre var politiske flytninger, og kom til Sverige fra Tyrkia. Hennes far er kurder, og moren er tyrkisk.

Hedin var 23 år da hun ble valgt inn i kommunestyret i Faluns kommune, og hun ble valgt inn i riksdagen som 27-åring. Hun kom fra en deltidsstilling på sosialkontoret i Falun, og jobbet også deltid i opposisjonsrådet i kommunen for Sosialdemokratene.

I riksdagen sitter hun som vara i sosialkomiteen og i trafikkomiteen.

## Referanser

 


## Eksterne lenker
* 
* 
* 
* Roza Güclü Hedin på Sveriges riksdags nettside
* Socialdemokraterna.se – Roza Güclü Hedin
Arne Kinserdal

**Arne Kinserdal** (født 17. februar 1934 fra Saltrød) er en norsk bedriftsøkonom. Han er professor emeritus ved Norges Handelshøyskole (NHH) Han var rektor ved NHH fra 1985 til 1990. 

Kinserdal begynte studiene sine ved NHH i 1955 Kinserdal har utgitt over 40 bøker, de fleste lærebøker i regnskap, finansregnskap og bedriftsøkonomi generelt. Han har vært medlem i utvalg som har forberedt regnskapslovgivning og kompetansekrav i revisorutdanningen.

## Referanser


## Eksterne lenker
Johannes Skaar

**Johannes Skaar** (født 11. november 1974) er professor i fysikk ved Universitetet i Oslo. 

Han tok doktorgrad ved NTNU i 2000 og ble professor i 2003 samme sted.

## Priser og utmerkelser
* 2016 Kåret til en av ti «fantastiske formidlere» av Morgenbladet. 
* 2012 Utpekt som en av de 10 mest fremtredende norske forskere under 40 år i Morgenbladets forskerkåring.
* 2010 Årets lærer ved Fakultet for informasjonsteknologi, matematikk og elektroteknikk, NTNU
* 2008 Fridtjof Nansens belønning for yngre forskere
* 2007 Yngre fremragende forskere YFF, prosjekt fra Norges forskningsråd
* 2002 Det Kongelige Norske Videnskabers Selskabs priser, Selskabets pris
* 2001 Essos forskningspris for grunnforskning.

## Eksterne lenker

* Hjemmeside hos UiO
Liste over redaktører for Øvre Smaalenene

**Liste over redaktører for [[Øvre Smaalenene]]** i Askim i Østfold. Avisen ble slått sammen med Østfold-Posten i 1990. Øvre Smaalenene ble fusjonert med Indre Smaalenenes Avis 3. februar 2003, og er siden blitt utgitt under navnet Smaalenenes Avis.

## Referanser
Zakariassen, Olav (1991). *Øvre, Indre og andre*. Smaalenene Medier AS ISBN 8299466113.
Sara Karlsson

**Sara Karlsson** (født 1985) er en svensk politiker for Socialdemokraterna. Hun var riksdagsmedlem i Sverige fra 2010 til 2018. Hun ble valgt inn i riksdagen for Södermanlands län valkrets på plass 321. Karlsson studerer til sosionom.

Karlsson satt i milø- og landbrukskomiteen, og var vara i kulturkomiteen.

## Referanser


## Eksterne lenker
* 
* 
* 
* Sara Karlsson på Sveriges riksdags nettside
* Socialdemokraterna.se – Sara Karlsson
Topp

**Topp** kan referere til:

* Topp (topografi), et punkt som er høyere enn omkringliggende punkter
** Kolle (natur), en mer eller mindre avrundet forhøyning der berggrunnen stikker opp i dagen
** Ås, en høyde i terrenget, som oftest tre- eller skogkledd
* ''Topp'' (ungdomsblad) etablert i 1984
* Topp (blomsterstand)
;Musikk-lister
* VG-Lista Topp 20 / Topp 40, hitliste på NRK P3 og mP3.
* VG-lista, Topp 20 og Topp 40
* Morgenbladet topp 100

## Se også
* Toppen (peker)
* Spiss (peker)
* Kolle (peker)
* Haug (peker)
* Ås (andre betydninger)
Institutt for filosofi, ide- og kunsthistorie og klassiske språk

**Institutt for filosofi, ide- og kunsthistorie og klassiske språk** (IFIKK) er et institutt ved Det humanistiske fakultet ved Universitetet i Oslo. Instituttet består av fire faggrupper/seksjoner: Filosofi, idéhistorie, kunsthistorie og klassiske språk (gresk og latin). Det er blant de største fagmiljøene i Norge innen alle disse fagene. IFIKK er ansvarlig for examen philosophicum (ex.phil.) ved hele Universitetet i Oslo, og de fleste studentene ved universitetet får dermed ex.phil.-undervisning ved instituttet i begynnelsen av studiet. Tor Egil Førland er instituttleder fra 2021.

## Historie

Både filosofi og klassiske språk var blant de første fagene som ble etablert ved universitetet i 1813. Georg Sverdrup ble professor i gresk og latin i 1813, og Niels Treschow ble professor i filosofi samme år. Det som etterhvert ble Filosofisk institutt har lange tradisjoner, og har blitt bygget opp fra å ha bare én professor til et stort institutt. IFIKK ble opprettet i januar 2005 gjennom sammenslåing av Filosofisk institutt med fagmiljøet for kunsthistorie ved det daværende Institutt for arkeologi, kunsthistorie og konservering og fagmiljøene i klassiske språk ved Klassisk og romansk institutt. Fra slutten av 2010-årene hadde IFIKK betydelige økonomiske problemer, der en oppløsning av instituttet ble utredet som en mulighet. Situasjonen har bedret seg under koronapandemien.

## Referanser


## Eksterne lenker
* 
*
Shadiye Heydari

**Shadiye Heydari** (født 1967) er en svensk politiker for Socialdemokraterna. Hun var riksdagsmedlem i Sverige fra 2010 til 2014 og erstatter 2014–2017. Hun ble valgt inn i riksdagen for Göteborgs kommuns valkrets på plass 334.

Heydari satt i sosialsikringskomiteen, og var vara i sosialkomiteen.

## Referanser

 


## Eksterne lenker
* 
* 
* 
* 
* Socialdemokraterna.se – Shadiye Heydari
Cyanoacetylen

**Cyanoacetylen** er en organisk forbindelse med formel  eller H-C≡C-C≡N. Den er den enkleste av cyanopolyynene. Cyanoacetylen har blitt oppdaget ved spektroskopiske metoder i interstellare skyer i kometkomaen til Hale-Bopp og i atmosfæren til saturnmånen Titan.

Cyanoacetylen er en av molekylene som ble produsert i Miller-Urey-eksperimentet.

## Referanser
John Gurdon

**John Bertrand Gurdon** (1933–2025) var en britisk biolog og forsker. 

Han mottok Wolfprisen i medisin i 1989 og Nobelprisen i fysiologi eller medisin sammen med Shinya Yamanaka i 2012.

## Karriere
Gurdon var utdannet ved Eton College og University of Oxford.

## Utmerkelser
I 1995 ble han utnevnt til Knight Bachelor. Han ble dermed adlet og fikk rett til å føre tiltaleformen *[[sir]]* foran sitt navn.

## Referanser


## Eksterne lenker
*
Orlando internasjonale lufthavn

**Orlando internasjonale lufthavn**  er en internasjonal flyplass som ligger 9,7 kilometer sørøst for sentrum av byen Orlando, som ligger i delstaten Florida i USA. Det var 35 426 006 passasjerer innom flyplassen i 2011, noe som gjorde den til den nest største flyplassen i Florida bak Miami internasjonale lufthavn. Flyplassen er også den 13. største i USA og den 29. største i verden målt etter antall passasjerer. Southwest Airlines er flyplassens største flyselskap målt i antall passasjerer, og i 2006 reiste en femtedel av flyplassens passasjerer med Southwest Airlines.  Norwegian Long Haul har flyruter til London Gatwick lufthavn, Københavns lufthavn og Oslo lufthavn.

Flyplass koden **MCO** står for flyplassens forrige navn, **McCoy Air Force Base**, som da var en Strategic Air Command.

## Toppdestinasjoner

## Referanser


## Eksterne lenker
* 
*
Den internasjonale jentedagen

**Den internasjonale jentedagen** er en FN-dag som markeres 11. oktober for å sette situasjonen til jenter, spesielt i fattige land, på dagsordenen. Merkedagen ble innført i 2011 av FNs generalforsamling.

Dagen ble innført etter initiativ fra Plan International og kampanjen «Because I am a girl» og med Canada som formell forslagsstiller bak resolusjonen som ble fremmet for Generalforsamlingen.

Siden 2012 har Plan International Norge delt ut Jenteprisen hvert år den 11.&nbsp;oktober.

## Se også
* Liste over FN-dager
* Den internasjonale dagen mot kvinnelig kjønnslemlestelse
* Den internasjonale kvinnedagen
* Internasjonal dag for kvinner i rurale områder
* Internasjonal dag for avskaffelse av vold mot kvinner
* Jenteprisen (Norge)

## Referanser


## Eksterne lenker
* 
*  International Day of the Girl, via Plan International
*  Freedom for Girls , via FNs mål for bærekraftig utvikling
*  International Day of the Girl Child, via UN Women
*  International Day of the Girl 2020, via CARE
* Den internasjonale jentedagen , via FN-sambandet
Maren Agdestein

**Maren Agdestein** (født 17. august 1982) er en norsk forfatter og blogger oppvokst i Asker. Hun har en mastergrad i medievitenskap fra Universitetet i Bergen, og gikk ut fra Forfatterstudiet i Bø i 2006.

Agdestein er aktiv blogger på nettsiden Spillpikene.no, hvor hun skriver om videospill. Hun har også jobbet som spillanmelder i VG, Adresseavisen og Natt&Dag, og har særlig skrevet om kvinner og videospill. 

Hun debuterte med boka *Dataspill* på Cappelen Damm i 2011. Utgivelsen er forfattet sammen med Bår Stenvik og illustrert av Rune Markhus, og mottok gull i kategorien Fakta og oppslag/Barne- og ungdomslitteratur på prisutdelingen Årets vakreste bøker i 2012. 

## Bokutgivelser
* 2011: *Dataspill* (Cappelen Damm). Utgitt sammen med Bår Stenvik og illustrert av Rune Markhus. ISBN 978-82-02-34362-0

## Eksterne lenker
* Spillpikene
* Nettpresentasjon
* Årets vakreste bøker 2012 (Aftenposten.no 29.03.12)
Legaldefinisjon

**Legaldefinisjon** er en definisjon av et ord gitt i lov med den hensikt å bestemme hvilken forståelse av ordet som skal legges til grunn når det benyttes i andre lovbestemmelser.

Et eksempel er forbrukerkjøpslovens § 1 hvor loven definerer ordet «forbruker» som «fysisk person som ikke hovedsakelig handler som ledd i næringsvirksomhet» med den hensikt at den betydningen skal gjelde for alle lovens bestemmelser om forbrukere.

## Referanser
Susanne Eberstein

**Susanne Eberstein** (født 1948) er en svensk politiker for Socialdemokraterna, og var riksdagsmedlem i Sverige 1994–2018. Hun ble valgt inn i riksdagen for Västernorrlands läns valkrets på plass 1. Av yrke er Eberstein kammerrettsråd, som er et dommerverv i Sverige.

Eberstein var første visetalman i Riksdagen. Hun var også medlem av Krigsdelegationen og i dommernemnda.

## Referanser


## Eksterne lenker
* 
* Susanne Eberstein på Sveriges riksdags nettside
* Socialdemokraterna.se – Susanne Eberstein
Suzanne Svensson

**Suzanne Svensson** (født 1958) er en svensk politiker for Socialdemokraterna. Hun var riksdagsmedlem i Sverige 2010–2014 og 2014–2018. Hun var også erstatter en periode i 2022. Hun ble valgt inn i riksdagen for Blekinge läns valkrets på plass 91. Av yrke er Svensson helsefagarbeider.

Svensson satt i trafikkomiteen, og var vara i miljø- og landbrukskomiteen.

## Referanser

 



## Eksterne lenker
* 
* 
*
Sæterhytten på Dronningberget

**Sæterhytten på Dronningberget** er en antikvarisk bygning i tidlig sveitserstil, som ligger på Dronningberget i folkeparken på Bygdøy kongsgård.  

Stedet ligger med utsikt til Frognerkilen og Ekebergåsen, og sto ferdig restaurert i mai 2011 etter en restaureringsprosess. Restaureringsprosessen og oppgraderingen av området rundt var en gave fra den norske regjering til Kongeparet i anledning deres 70-årsdager i 2007. 

## Historie

Sæterhytten ble flyttet til Dronningberget i 1862, angivelig på ordre fra dronning Louise (1828-1871), eller muligens også som en gave fra hennes ektemann kong Karl XV (1826-1872) av Sverige og Norge. 

I perioden mellom 1851 og 1862 fungerte bygningen som badehus for de kongelige, og lå forankret ved Oscarshalls strand. Badehuset ble oppført samtidig med lystslottet Oscarshall, tegnet av arkitekt Peter Høier Holtermann (1820-1865). Badehuset var bygget på en pram, og kunne flyttes rundt i viken etter brukernes ønsker. Omkostningene til byggingen av badehuset var på hele 900 spesidaler, mot en opprinnelig bevilgning på 500 spesidaler.  

Sjøsettingen av badehuset medførte flere utgifter, for prammen bygningen fløt på ble stadig angrepet av skipsmark og trengte derfor løpende vedlikehold. Løsningen ble å bygge om badehuset til en paviljong inspirert av samtidens trender innen hage- og parkkunst. Plasseringen på et vakkert utsiktspunkt på Dronningberget passet svært godt inn i planene om å utvikle en kongelig folkepark på Bygdøy.  

I 1838 tillot kong Carl Johan oppsettingen av en midlertidig serveringspaviljong på Dronningberget, og flyttingen av Sæterhytten hit ble en slags forlengelse av dette tiltaket. 

I 1866 ble det i tillegg satt opp en musikkpaviljong på Dronningberget, og det ble startet servering på Sæterhytten. Virksomheten bestod i et enkelt kaféutsalg, et såkalt «sveitseri» med melkeprodukter og lettere alkoholholdige drikker.

Sæterhytten ble en suksess med mye publikumtilstrømning, og i 1881 ble stedet oppgradert med kjeller og kjøkken i nordenden, slik at det kunne drives restaurantvirksomhet. Uteserveringen mot sør med den vakre utsikten var nok stedets største attraksjon, men det fantes også et seildukstelt som fungerte som spisesal. Seilduksteltet ble i midten av 1880-årene erstattet av en innglasset veranda, som fremdeles står. 

Sæterhytten var et populært utfartssted frem til rundt andre verdenskrig. I årene etter svant stedets popularitet, på grunn av økende biltrafikk og manglende vedlikehold. 

## Bruk
Sæterhytten er i bruk som selskapslokaler i sommerhalvåret og er blant annet brukt til teaterforestillinger. 

Stedet forvaltes av Bygdø Kongsgård og Norsk Folkemuseum.

## Se også
* Dronningberget

## Referanser
	

## Litteratur
* Mørch, Monica: *Fra kongelig badehus til folkelig kafétilbud*. I: Museums Bulletinen, nr 63, Norsk Folkmuseums venner, 2011.

## Eksterne lenker
* 
* Sæterhytten på Dronningberget 
*
Ledelsesrådgivning

**Ledelsesrådgivning** (engelsk: *management consulting*) er et fagfelt som fokuserer på å hjelpe organisasjoner med å forbedre sine prestasjoner, først og fremst ved å støtte ledelse og administrasjon gjennom å analysere eksisterende organisatoriske problemer og utvikle planer for forbedring. Denne typen konsulenter kan leies inn for en rekke situasjoner, blant annet for å få eksterne (og antagelig objektive) råd og tilgang til konsulentenes spesialiserte kompetanse og erfaring.

Som et resultat av konsulentselskapenes eksponering mot og relasjoner med en rekke organisasjoner sies det at de skal være klar over bransjen «beste praksis», men overførbarheten av en slik praksis fra en organisasjon til en annen kan være begrenset og løsningene må derfor ofte skreddersyes til hvert enkelt oppdrag.

Konsulentselskaper kan også bidra med bistand innen organisatorisk endringsledelse, utvikling av ferdigheter, teknologiimplementering, strategiutvikling eller driftsforbedring. Ledelsesrådgivere bringer ofte med seg egne proprietære metoder eller rammeverk for å identifisere problemer og kommunisere løsninger til organisasjoner.

Eksempler på selskaper kjent for ledelsesrådgivning er strategihusene McKinsey & Company, Boston Consulting Group og Bain & Company som utgjør "Big Three" eller "MBB" (ikke til å forveksle med Big Four innen revisjon som består av Deloitte, EY, PwC og KPMG og fokuserer på regnskap).
Guillaume Van Keirsbulck

**Guillaume Van Keirsbulck** (født 12. februar 1991 i Roeselare) er en profesjonell belgisk landeveissyklist.

## Meritter

;2009
:Paris–Roubaix Junior
:Etappe 2a, Niedersachsen Rundfahrt
;2010
:3.-plass, nasjonalt mesterskap U23 tempo
;2011
:Strombeek-Bever
:GP Briek Schotte 
:Omloop van het Houtland
;2012
:3.-plass sammenlagt, Tour de l'Eurometropole
::Ungdomskonkurransen
:GP Briek Schotte 
;2014
:2. etappe, Driedaagse van West-Vlaanderen
:Sammenlagt, Tredagers i De Panne
:7. etappe, Eneco Tour

## Referanser


## Eksterne lenker
* 
*
Jetse Bol

**Jetse Bol** (født 8. september 1989 i  Avenhorn) er en nederlandsk landeveissyklist. Han sykler for Cyclingteam De Rijke.

## Meritter

;2009
:Sammenlagt, Olympia's Tour
:Parel van de Veluwe 
;2010
:Sammenlagt og 2. etappe, Le Triptyque des Monts et Châteaux
:1. etappe, Normandie rundt
:1. etappe, Tour de Bretagne Cycliste
:2011
:Sammenalgt, 1. og 6. etappe Olympia's Tour
:4.-plass sammenlagt, 1. og 3. etappe, Tour de Bretagne
;2012
:6.-plass, Profkoers Sint-Niklaas  
;2015
:Sammenlagt og 3. etappe, Olympia’s Tour

## Referanser


## Eksterne lenker
* 
*
Li Shuoxun

**Li Shuoxun** (kinesisk: 李硕勋, pinyin: *Lǐ Shuòxūn*;  født 23. februar 1903 i fylket Gao i provinsen Sichuan i Kina, henrettet 16. september 1931 på Hainan) var en kinesisk kommunistisk opprørsleder. 

Han ble medlem av det kinesiske kommunistiske parti i 1924. Etter bruddet mellom Kuomintang og kommunistene i 1927 ble han undergrunnsleder. I 1931 dro han til 1931. Der ble han fakket av sine motstandere og henrettet.

Kinesiske kommunister hyller ham som revolusjonshelt.

Hans sønn, Li Peng, var Folkerepublikken Kinas statsminister fra 1987 til 1998.

## Eksterne lenker
* Heroes and models of new China: Li Shuoxun
* Martyr Li Shuoxun's Memorial Pavilion
Coen Vermeltfoort

**Coen Vermeltfoort** (født 11. april 1988 i  Heeswijk) er en nederlandsk landeveissyklist. Han sykler for Team De Rijke-Shanks.

## Meritter

;2006
:Münsterland Tour
;2007
:5. etappe, Olympia's Tour
;2008
:Ronde van Drenthe
:1. og 2. etappe, Tour de Bretagne
:1. og 3. etappe, Olympia's Tour
:Paris–Roubaix U23 
:4. etappe, GP Tell
:2. etappe Tour de l'Avenir 
;2010
:Zellik - Galmaarden 
:2.-plass sammenlagt, Olympia's Tour
::3. og 5. etappe
;2012
:6.-plass, Westrozebeke 
;2013
:Arno Wallaard Memorial
:Grote Prijs 1 Mei

## Referanser


## Eksterne lenker
* 
* Vermeltfoort Nettside
*
George Bennett

**George Bennett** (født 7. april 1990 i Nelson) er en newzealandsk landeveissyklist. Han sykler (per mai 2025) for Israel-Premier Tech.

## Meritter
* 2010: 6. etappe, Tour of Tasmania
* 2010: 3. etappe, Tour de Vineyards
* 2011: Sammenlagt, Tour of Wellington
* 2017: Sammenlagt, Tour of California

## Referanser


## Eksterne lenker
*
Anton Zeilinger

**Anton Zeilinger** (født 20. mai 1945 i Ried im Innkreis) er en østerriksk kvante&shy;fysiker som er professor ved Universitetet i Wien. Han er kjent for sitt arbeid med kvanteinformasjon og kvanteteleportasjon med fotoner. I 2022 ble han tildelt Nobelprisen i fysikk sammen med Alain Aspect og John Clauser.

Zeilinger er utdannet ved Universitetet i Wien, der han i 1971 avla doktorgrad. I 1979 habiliterte han ved Det tekniske universitetet i Wien.

Zeilinger arbeidet ved Atominstitut og hadde opphold ved Massachusetts Institute of Technology i USA. Deretter arbeidet Zeilinger ved Det tekniske universitetet i Wien og ble i 1988 professor ved Det tekniske universitetet i München. I 1990 ble han professor ved Universitetet i Innsbruck. Siden 1999 har Zeilinger arbeidet ved Universitetet i Wien.

I 2010 mottok Zeilinger Wolfprisen sammen med Alain Aspect og John Clauser. I 2000 ble han opptatt som medlem i den tyske vitenskapsordenen Pour le Mérite für Wissenschaften und Künste.

## Referanser


## Eksterne lenker
* Presentasjon , Quantum Optics, Quantum Nanophysics, Quantum Information, Universität Wien
John Clauser

**John Francis Clauser** (født 1. desember 1942 i Pasadena) er en amerikansk fysiker. Han er kjent for sine bidrag til kvantemekanikken, i særdeleshet for Clauser-Horne-Shimony-Holt-ulikheten og eksperiment på Bells ulikhet. I 2022 ble han tildelt Nobelprisen i fysikk sammen med Alain Aspect og Anton Zeilinger.

Clauser er utdannet ved California Institute of Technology og Columbia University, der han i 1969 tok doktorgrad i fysikk. Han var tilknyttet University of California, Berkeley og arbeidet ved Lawrence Livermore National Laboratory. Fra 1990 til 1997 var Clauser igjen tilknyttet University of California, Berkeley. Han har senere arbeidet i sitt eget firma.

I 2010 mottok Clauser Wolfprisen sammen med Alain Aspect og Anton Zeilinger.

## Referanser


## Eksterne lenker
* «Oral History Transcript — Dr. John F. Clauser» , Niels Bohr Library & Archives, American Institute of Physics
Julien Vermote

**Julien Vermote** (født 26. juli 1989 i Kortrijk) er en profesjonell belgisk landeveissyklist.

## Meritter

;2008
:2. etappe, Triptyque des Monts et Châteaux
;2009
:2.-plass sammenlagt og 2. etappe, Tour du Haut Anjou
;2010
:3.-plass, Zellik–Galmaarden
;2012
:Sammenlagt og ungdomskonkurransen, Driedaagse van West-Vlaanderen
;2014
:7. etappe, Tour of Britain

## Referanser


## Eksterne lenker
* 
*
Peter Zoller

**Peter Zoller** (født 16. september 1952 i Innsbruck) er en østerriksk professor i teoretisk fysikk ved Universitetet i Innsbruck. Han er kjent for sitt arbeid med kvanteoptikk og kvanteinformasjon.

Zoller har sin utdannelse fra Universitetet i Innsbruck, der han i 1977 avla doktorgrad i fysikk og habiliterte i 1981. Han var fra 1978 til 1979 postdoktor ved University of Southern California, Los Angeles i USA. Fra 1991 til 1994 var han professor i fysikk ved University of Colorado. Han har vært professor ved Universitetet i Innsbruck siden 1994.

Zoller er medlem av Österreichische Akademie der Wissenschaften, National Academy of Sciences i USA, European Academy of Sciences. Han har mottatt en rekke priser og utmerkelser, blant dem Max Planck-medaljen i 2005.

## Referanser


## Eksterne lenker
* Presentasjon, Institut für Theoretische Physik, Universität Innsbruck
Ben Hermans

**Ben Hermans** (født 8. juni 1986 i Hasselt) er en belgisk landeveissyklist. Han la opp etter 2024-sesongen.

## Meritter

;2004
: Nasjonal Junior-mester Tempo
;2008
:Provins Mesterskapet Limburg B 
:Circuit du Hainaut 
:GP des Marbriers 
;2010
:5. etappe, Belgia rundt
;2011
:Trofeo Inca
;2015
:Brabantse Pijl
:3. etappe, Tour de Yorkshire
:3. etappe Arctic Race of Norway
;2017
:Sammenlagt + 2. og 5. etappe, Tour of Oman
;2018
:Sammenlagt + 3. etappe, Østerrike rundt
;2019
:Sammenlagt + 4. etappe, Østerrike rundt
:Sammenlagt + 2. og 3. etappe, Tour of Utah
;2021
:Giro dell'Appennino
:Sammenlagt + 3. etappe, Arctic Race of Norway

## Referanser


## Eksterne lenker
* 
*
Ingrid Lien

**Ingrid Pauline Lien** (født 2. august 1954) er en norsk lokalpolitiker fra Senterpartiet. 

Lien var Skjerstad kommunes siste varaordfører fra 1999 til 2005. Hun har etter kommunesammenslåinga med Bodø i 2005 sittet i formannskapet i Bodø.

Lien er lærer av yrke. Hun er også aktiv i lokalhistorisk arbeid i Skjerstad og Misvær. 

Hun har vært styremedlem i Duoddara Ráfe – pitesamisk senter i Beiarn. 

## Referanser
Ran Margaliot

**Ran Margaliot** (født 18. juli 1988) er en israelsk landeveissyklist. Hans spesialitet er temporytter.

## Meritter

;2004
: Nasjonal mester rekrutter landevei
;2005
:3.-plass, nasjonalt junior-mesterskap landevei
;2008
:4.-plass, End of Season Race Israel
;2009
:4.-plass, Jeux Maccabi
;2010
:Sammenlagt, Tour of Israel
::4 (av 4) etappeseiere
:Akritium Shields 
:3.-plass, nasjonalt mesterskap landevei
;2011
:5.-plass sammenlagt, Apple Race 

## Referanser


## Eksterne lenker
*
Nélson Oliveira (syklist)

**Nelson Filipe Santos Simões Oliveira** (født 6. mars 1989 i Anadia) er en portugisisk landeveissyklist. Han sykler for UCI WorldTourlaget Movistar Team. Han har sin største styrke som temporytter.

## Meritter

;2004
: Nasjonal Rekrutt-mester Tempo
;2006
: Nasjonal Junior-mester Tempo
;2007
:Etappe 3a, Vuelta Valladolid 
;2008
:3.-plass sammenlagt, Volta a Madeira
;2009
: Nasjonal U23-mester Tempo
:Sølv, VM i landeveissykling U23 Tempo
:5.-plass sammenlagt, Volta a Madeira
::6. etappe
;2010
: Nasjonal U23-mester Tempo
:2.-plass, Europeisk U23 Landeveismesterskap
:2.-plass sammenlagt, GP du Portugal
:3.-plass, Europeisk U23 Tempomesterskap
:6.-plass sammenlagt, Bayern rundt
:6.-plass sammenlagt, Giro delle Regione
;2011
: Nasjonal mester på tempo
;2012
:Klatrekonkurransen, Ster ZLM Toer
:3.-plass sammenlagt, Circuit de la Sarthe
:18.-plass, Sommer-OL 2012 Temporitt menn
;2014
: Nasjonal mester på tempo
: Nasjonal mester i landeveisritt
;2015
: Nasjonal mester på tempo
:13. etappe, Vuelta a España
;2016
: Nasjonal mester på tempo

## Referanser


## Eksterne lenker
*
Jarosław Marycz

**Jarosław Marycz** (født 17. april 1987 i Koszalin) er en polsk landeveissyklist. Han sykler for CCC Polsat Polkowice.

## Meritter

;2005
:2.-plass sammenlagt, Giro della Lunigiana
::2. etappe
;2007
:2.-plass, Piccola Coppa Agostoni
:4. etappe, Tour du Loir-Et-Cher
:3.-plass, Coppa Citta' di Asti (U23)
;2008
1st, GP Inda
:Berner Rundfahrt
:Trofeo Alcide Degasperi
: Polsk U23 Tempo-mester
:3.-plass, GP Cristal Energie
:3.-plass, La Roue Tourangelle
:3.-plass, Coppa della Pace
;2009
:Coppa G. Romita
:Poland U-23 time trial champion
:2.-plass, Europeisk U23-Mesterskap Landevei
:3. etappe, Tour de Slovaquie
;2010
: Polsk Mester Tempo
;2012
:4.-plass, Nasjonalt mesterskap Landevei
;2014
:Sammenlagt, Dookola Mazowsza

## Referanser


## Eksterne lenker
*
Xiao Jie

**Xiao Jie** (kinesisk: 肖捷; født i juni 1957 i fylket Kaiyuan i provinsen Liaoning i Folkerepublikken Kina) er en kinesisk kommunistisk politiker. Han ble i 2007 leder for Statsaministrasjonen for skattevesenet.

## Referanser


## Eksterne lenker
*
Coarvihytta

**Coarvihytta** er en ubetjent DNT-hytte drevet av Sulitjelma og Omegn Turistforening. Hytten ligger på nordsiden av Balvatnet/Bálljávrre, og har 4 køyeplasser. Dette var Sulitjelma og Omegn Turistforenings første hytte. Hytten består av en gammel og en nyere del. Den gamle delen var opprinnelig et sauefjøs i tømmer som ble flyttet fra Saltdalen i 1936. Det er den gamle delen som primært brukes av turgåere.

## Referanser
Diaobingshan

**Diaobingshan ** (kinesisk: 调兵山市; pinyin: *Diàobīngshān*) er et byfylke i byprefekturet Tieling i provinsen Liaoning i Folkerepublikken Kina. 

Det har et areal på 262,9 kvadratkilometer og talte i 2004 240.000 innbyggere.

## Administrative enheter
**Storkommuner:**
*Bingshan (兵山镇), Tiefa, Xiaoming (晓明镇), Gushanzi (孤山子镇), Xiaonan (晓南镇), Xiaoqing (小青镇), Daming (大明镇)

## Referanser


## Eksterne lenker
* Infoside
Sissel Jakobsen

**Sissel Jakobsen** (født 1955) er en norsk lokalpolitiker fra Sosialistisk Venstreparti. Hun var Skjerstads siste ordfører fra 2003 til 2005 da Skjerstad kommune ble slått sammen med Bodø.

## Referanser
Stefan Denifl

**Stefan Denifl** (født 20. september 1987 i Fulpmes) er en østerriksk landeveissyklist.

## Doping
Denifl innrømmet i mars 2019 bloddoping.

## Meritter

;2005  
: Nasjonalt Junior-mesterskap Landevei
;2006
: Nasjonalt U23-mesterskap Tempo
;2007
: Nasjonalt U23-mesterskap Landevei
;2008
: Nasjonal Mester Tempo
: Nasjonalt U23-mesterskap Tempo
:Grand Prix de Francfort U23
;2009
:Tour de Thuringe
;2017
:Sammenlagt, Østerrike rundt
:17. etappe, Vuelta a España

## Referanser


## Eksterne lenker
* 
*
Forus Friskole

**Forus Friskole** (tidligere **Tryggheim Forus**) er en kristen grunnskole og videregående skole på Forus i Sandnes i Rogaland. Skolen startet som 10-årig grunnskole, men fra høsten 2019 ble skolen utvidet til også å ha et videregående skoletilbud.

Denne kristne grunnskolen startet opp som Sandnes Lutherske Grunnskole i august 1998. Skolen hadde da 25 elever, og Det evangelisk-lutherske kirkesamfunn var ansvarlig for driften. I 2010 skiftet skolen navn til Tryggheim Forus, da Norsk Luthersk Misjonssamband overtok som eier. I 2024 skiftet skolen på nytt navn til Forus Friskole. 

Per 2020 har grunnskolen omkring 180 elever, hvorav cirka 75 går på ungdomstrinnet. Høsten 2019 startet Tryggheim Forus VGS opp driften med 10 elever ved skolestart.

Forus Friskole ligger i bydelen Forus i Sandnes kommune. Bydelen er preget av utstrakt handel- og kontorvirksomhet og har diverse næringsbygg. Området binder sammen tettbebyggelsene til byene Stavanger og Sandnes.

## Referanser


## Eksterne lenker
* 
*
Ann-Jorid Henriksen

**Ann Jorid Henriksen** (1951–2026) var en norsk, samisk musiker, skuespiller og politiker.

## Politikk
Hun var ordfører i Nesseby kommune fra 2003 til 2007. Hun representerte Arbeiderpartiet og hadde sittet en periode i kommunestyret og formannskapet før hun ble valgt til ordfører i 2003. Hun var også representant i fylkestinget i Finnmark. Etter tiden som ordfører var hun virksomhetsleder i Nesseby kommune, med arbeidssted i Varangerbotn.

## Musikk og scenekunst
Ann Jorid Henriksen var en kjent og populær samisk sanger og joiker. På 1970-tallet og framover opptrådte hun mye sammen med Ámmun Johnskareng, og i 2012 kom de sammen igjen på scenen for første gang på 25 år.

Hun hadde også skuespillerbakgrunn fra både Beaivváš Sámi Teáhter og film.

Henriksen hadde også flere verv i kultursektoren, som styreleder og/eller -medlem i Samisk Musikerforening, Samisk Teaterforening, Samisk kunstnerråd, Samisk kulturråd og Samisk språkråd. 

## Referanser


## Eksterne lenker
* 
* Ann Jorid Henriksen og Ámmun Johnskareng synger ''Manne bilidit eatnamiid'' på YouTube
* Ann Jorid Henriksen synger ''Otne in du lusa boađe'' på YouTube
Hwang Seok-ho

**Hwang Seok-ho** (født 27. juli 1989 i Cheongju) er en sørkoreansk fotballspiller som deltok i de olympiske leker 2012 i London.

Hwang vant en olympisk bronsemedalje i fotball under OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0.

## OL-medaljer
*  2012  London - Bronse i fotball, menn -  Sør-Korea

## Referanser


## Eksterne lenker
*
Liste over de travleste flyplassene i USA

Dette er lister over de travleste flyplassene i USA.

Hartsfield internasjonale flyplass er den travleste flyplassen i USA og i verden målt etter antall passasjerer. Port Authority of New York and New Jersey er USAs største flyplass system og det nest største i verden bak London. Flyplassene som er under Port Authority of New York and New Jersey er JFK internasjonale lufthavn, LaGuardia lufthavn og Newark Liberty internasjonale lufthavn.



## 50 travleste flyplassene målt i antall boardinger

## 30 travleste amerikanske flyplasser målt etter den totale passasjertrafikken

Oppført data utarbeidet av Airports Council International.

## 10 travleste amerikanske flyplasser målt etter internasjonal passasjertrafikk

Oppført data utarbeidet av Aviation Analysis, som er en del av Transportdepartementet i USA.

## 10 travleste amerikanske flyplasser målt i antall tonn last

Oppført data utarbeidet av Airports Council International.
 

## Referanser


## Eksterne lenker
**United States Department of Transportation**:
* 
* 
* 
* 
* Federal Aviation Administration (FAA): National Plan of Integrated Airport Systems (NPIAS) 2005-2009
* FAA National Flight Data Center (NFDC): Airport Data (Form 5010), also available from AirportIQ 5010
Liste over ordførere i Nesseby

**Liste over ordførere i Nesseby** er en liste over ordførere i Nesseby kommune i Finnmark.

Oversikten omfatter ordførere i kommunen fra 1846 til idag. 

Fra innføringen av formannskapslovene hadde Nesseby ligget i felles formannskapsdistrikt med Vadsø, men ble utskilt ved kgl.res. av 31. januar 1846. For ordførere før 1846 se  liste over ordførere i Vadsø.

Nåværende ordfører i Nesseby er siden 2011 Knut Inge Store fra Arbeiderpartiet.

## Ordførere

## Referanser


## Litteratur
*    (ny utgave fra 1996 med senere tilføyelser)

## Eksterne lenker
* Ordføren. Nesseby kommune
Roger Johnson

**Roger Johnson** (født 28. april 1983 i Ashford) er en engelsk fotballspiller som spiller for Bromley FC. Han er forsvarsspiller. Han har også spilt for de engelske klubbene Wycombe Wanderers, Cardiff City, Wolverhampton og Birmingham City.

Den 3. februar 2015 skrev Johnson under på en kontrakt med Charlton Athletic FC ut 2014/2015-sesongen.

## Referanser


## Eksterne lenker
*
Morten Jostad

**Morten Jostad** (født 19. oktober 1953 på Lillehammer) er en norsk forfatter, dramatiker og skuespiller, bosatt på Lillehammer.

Jostad har dramatisert romaner, skrevet drama og skrevet og instruert vandreteater. Han har satt opp flere forestillinger basert på brev, eller utformet som monologer. Han har også selv spilt i flere vandreteateroppsetninger, i rollene som Ibsen, Bjørnson, Kierkegaard, Petter Dass, Wergeland og Dag Solstad.

Blant de verkene Jostad har dramatisert kan nevnes Zinken Hopps *[[Trollkrittet]]* (1986), Åge Rønnings *Kolbes reise* (sammen med Kjetil Bang-Hansen, 1986) og libretto til en opera basert på Tryggve Andersens *[[I cancelliraadens dage]]* (2011). Ved siden av sine soloforestillinger er Jostad knyttet til *Det hemmelige teater*, som har base i Gausdal.

Jostad mottok i 2009 Admiral Carl Hammerichs minnelegat fra Fondet for dansk-norsk samarbeid. Han ble utnevnt til statsstipendiat i statsbudsjettet for 2013.

## Bokutgivelser
* *Reisefeber : et skuespill om Ludvig Holberg ; Til Helgeland : et skuespill om Petter Dass*. CoMedia forlag, 1997 ISBN 82-7530-022-3

## Eksterne lenker
* Morten Jostad  hos Norske Dramatikeres Forbund
* dethemmeligeteater.com
* gd.no, 8.10.2012 «Jostad blir statsstipendiat»
Karl Henry

**Karl Levi Daniel Henry** (født 26. november 1982) er en engelsk fotballspiller av jamaicansk herkomst som for tiden er klubbløs.

Hans posisjon på banen er sentral midtbane eller defensiv midtbane. Karl Henry har også spilt for de engelske klubbene Stoke City og Cheltenham Town.

## Referanser


## Eksterne lenker
*
Barry Markus

**Barry Markus** (født 17. juli 1991 i Amsterdam) er en Nederlandsk landeveissyklist og banesyklist. Han sykler for Roompot Oranje Peloton.

## Meritter

;2009
:Korbeek-Lo
:1. etappe, Trofeo Karlsberg
:2.-plass, Europeisk Landeveismesterskap Junior
;2010
:2. etappe, Thüringen-Rundfahrt
;2011
:Ster van Zwolle
:Dorpenomloop Rucphen 
:2a. og 1. etappe, Vuelta Ciclista a León
: Nasjonalt banemesterskap - Madison
;2012
:2.-plass, Dwars door Drenthe

## Referanser


## Eksterne lenker
* 
*
TeX

**TeX** (offisielt skrevet TEX, og uttalt «tekh») er et typografisk tekst- og layoutsystem opprinnelig skrevet av Donald Knuth og utgitt i 1978. Sammen med Metafont-språkets fontbeskrivelse, og med basisfonter fra Computer Modern, ble TeX designet med to hovedmål: å gjøre det mulig for alle å framstille førsteklasses kvalitetsbøker med rimelig enkelhet, og å lage et system som gir det samme resultat på alle computere, i dag og i framtiden. 

Av den grunn er TeX blitt populært i særlig i akademia og på universitetene, særlig innenfor matematikk, fysikk, informatikk og økonomi. TeX er særlig egnet til å framstille komplekse matematiske formler. Det skyldes i stor grad programmet LaTeX og andre lignende pakker at TeX nå også brukes til andre formål.

TeX er fri, ikke-kommersiell programvare.

## Skandinaviske bokstaver

## Se også
* 

## Referanser


## Litteratur
* Knuth, Donald Ervin (1982): ''TeX82''  (PDF), dokumentasjon
* ''Plain TeX Quick Reference'' (PDF), enkel referanse

## Eksterne lenker
* 
* TeX (Q&A), spørsmål og svar fra *StackExchange*.
Oh Jin-hyek

**Oh Jin-hyek** koreansk: **오진혁**, (født 15. august 1981) er en sørkoreansk bueskytter som deltok i de olympiske leker 2012 i London.

Oh ble olympisk mester i bueskyting under OL-2012 i London. Han vant den individuelle konkurransen for menn foran Takaharu Furukawa fra Japan og Dai Xiaoxiang fra Kina. Han var også med på det sørkoreanske laget som kom på tredjeplass i lagkonkurransen bak Italia og USA. De andre på laget var Im Dong-hyun og Kim Bub-min.

Under Sommer-OL 2020 i Tokyo som ble arrangert i 2021 ble han utslått i andre runde i den individuelle konkurransen. Senere i lekene tok han gull i lagkonkurransen.

## OL-medaljer
*  2012  London - **Gull** i bueskyting, individuelt menn -  Sør-Korea
*  2012  London - Bronse i bueskyting, lag menn -  Sør-Korea

## Referanser


## Eksterne lenker
*
Ross McCormack

**Ross McCormack** (født 18. august 1986) er en skotsk fotballspiller som fra 30. juni 2019 er klubbløs.

McCormack spiller i angrep og har også spilt for fotballklubbene Rangers, Doncaster Rovers, Motherwell, Cardiff City og Leeds United.

Den 8. juli 2014 meldte han overgang fra Leeds United AFC til Fulham FC, hvor han skrev under på en fireårskontrakt.

## Referanser


## Eksterne lenker
*
Musikkinstrumentmuseet i Berlin

**Musikkinstrumentmuseet i Berlin** (tysk: *Musikinstrumenten-Museum Berlin (MIM)*) inneholder ca 3 500 instrumenter og er en av de største og mest representative samlinger av musikkinstrumenter i Tyskland. Museet finnes i Kulturforum i Tiergarten i Berlins bydel Mitte, like ved Berliner Philharmonie.

Museet ble grunnlagt i 1888 som *Sammlung alter Musikinstrumente* (samlingen av eldre musikkinstrumenter), av Philipp Spitta og Joseph Joachim ved den kongelige høyskole for musikk. De første utstillingsobjektene kom fra Kunstindustrimuseet i Berlin.

Museumsbygningen ble oppført i 1984 av Edgar Wisniewski. MIMs bygning danner en enhet sammen med bygget til Staatliche Institut für Musikforschung (SIM) (Det statlige instituttet for musikkforskning). SIMs bygning er oppført etter tegninger av Hans Scharoun, arkitekten til bl.a. Berliner Philharmonie.

I musikkinstrumentmuseet finnes en fast utstilling av ca 800 instrumenter som i den grad det er mulig, også blir brukt til konserter.

## Samlingen

Tyngdepunkter i samlingen er cembali utført av den flamske instrumentmakerfamilien Ruckers, Möckel-fioliner, italienske fioliner av Amati, Guarneri og Antonio Stradivari, hammerklaver, klavikord, Bechstein-klaver og -flygel, barokke blåseinstrumenter og automatiske musikkinstrumenter (spilledåser og orkestrion).

I konsertsalen Curt Sachs-Saal, blir det regelmessig fremført kammermusikk. Konsertsalens innredning har likhetstrekk med Berliner Philharmonie og Kammermusikksaal like ved.

## Eksterne lenker
* 
* Internettside til Staatliches Institut für Musikforschung: Musikinstrumenten-Museum  Besøkt 8. oktober 2012
Tegnebord

**Tegnebord** er et solid arbeidsbord som tidligere var nødvendig utstyr for arkitekter og tekniske tegnere.
## Konstruksjon
En stor, plan og firkantet plate er festet på en solid sokkel i det dreibart punkt, slik at platen kan stilles i en hvilken som helst vinkel for å oppnå en god arbeidsstilling (fra horisontal til vertikal). Normalt kan sokkelen også heves og senkes for å få riktig arbeidshøyde.

Til denne platen er det festet en tegnemaskin, der det til et dreibart punkt er festet to linjaler som står vinkelrett på hverandre. Det dreibare punktet er igjen festet på en anordning som gjør at det kan flyttes over hele arbeidflaten uten at linjalenes vinkel i forhold til tegnebordets kanter endres. Dette er ordnet på ulike måter, enten ved parallellføringsstag (slik fig. 1 viser), eller hjelp av en vertikal linjal som igjen er festet til en horisontal skinne langs bordets øvre eller nedre kant.

Etterhvert har utviklingen av edb-baserte tegneprogrammer (for eksempel AutoCAD) tilknyttet storformats plottere overtatt tegnebordets funksjon.

## Eksterne lenker
*
Jacek Morajko

**Jacek Tadeusz Morajko** (født 26. april 1981 i Opole) er en polsk landeveissyklist. Han sykler for CCC Polsat Polkowice.

## Meritter

;2002
:2.-plass, GP Cristal Energie
;2003
:3.-plass, Wielkanocny Wyścig o Puchar Wójta Gminy Kłomnice
;2006
:GP Area Metropolitana de Vigo
;2007
:2.-plass, Polsk mesterskap Landevei
;2008
:Puchar Wojta Gminy Chrzastowice
;2009
:3.-plass sammenlagt, Szlakiem Grodów Piastowskich
::2. etappe
:2.-plass sammenlagt, Malopolski Wyscig Gorski
;2010
: Polish National Road Race Championships
:Sammenlagt, Malopolski Wyscig Gorski
:Sammenlagt, Course de la Solidarité Olympique
::4. og 5. etappe
:3.-plass, Coupe des Carpathes
;2011
:Coupe des Carpathes
:GP Jasnej Góry 
:15.-plass sammenlagt, Tour of Qinghai Lake  

## Referanser


## Eksterne lenker
*
Wilfried Zaha

**Dazet Wilfried Armel Zaha** (født 1992) er en ivorianskfødt engelsk-ivoriansk fotballspiller som spiller for den franske klubben Charlotte FC, på lån fra den tyrkiske klubben . 

Zaha debuterte i Crystal Palace allerede som 17-åring, og har over 300 kamper for klubben.

Den 25. januar 2013 ble det klart at Zaha gikk til Manchester United. Han ble lånt tilbake til Crystal Palace, og var der sesongen ut, før han vendte tilbake til Manchester. Den 28. august 2014 gikk han på et sesonglangt utlån fra Manchester United tilbake til Crystal Palace FC.

Etter å ha fått begrensede muligheter til å vise seg frem hos Manchester United ble Zaha solgt tilbake til Crystal Palace for £3 millioner pund, med mulige fremtidige tillegg på £6 millioner pund og klausul på videresalg. Zaha skrev under på en kontrakt med en varighet på fem og et halvt år.

## Landslaget
I 2013 debuterte han også på det engelske A-landslaget i en treningskamp mot .

Den 8. januar 2017 fikk han sin første kamp for  mot .

## Referanser


## Eksterne lenker
*